cyanic-selkie/wikianc huggingface dataset:
Hong Kong
Demografi
Li ni'oguna'ö ba Hong Kong na molo'ö huku ma lamane molo'ö; de facto ya'ia da'ö li Kanton, li Mandarin moroi ba provinsi Guangdong. Li Inggris no tobali tuho li göi ba Hong Kong, molo'ö sensus nifalua me döfi si 1996 sangoguna'ö li Inggris andre so ba zi 3,1% niha mbanua ero ma'ökhö ba 34,9% sombali'ö li Inggris andre, li numero dua. Ngawalö dandra nisura ba li Mandarin faoma Inggris oya tesöndra ba Hong Kong. I'otarai me döfi si 1997, niha imigran moroi ba Tiongkok no la tundreheni ba wangoguna'ö li Mandarin ero inötö ba Hong Kong.
Niha Hong Kong, ato zi lö hadöi agama, lö mu'ila sibai hadia fao ba agnostik ma ba gangolifa ateis. Molo'ö US Department of State, ha 43% moroi ba niha Hong Kong zi so agama. Mana'i so zame'e fangombakha wa abölö alaŵa moroi ba nifareso survei Gallup, ya'ia da'ö 64% moroi ba niha Hong Kong lö farisayo ba agama, ba hiza, so ba zi 80% moroi ba niha Hongkong lö agama.
Emali sangai högö
Meföna tehöngö ba zi sagörö Tanö Niha ero'ero baŵa sitölu inötö nemali sangai högö, inötö da'ö niha a oi mangelama lö mofanö ha samösa niha yamenduamanö na möi milo, oi zara la fa'anö wakake fangöna simane toho, gari ba tanöbö'önia, simanö wanutunö ndra satua ma ira tuada ba zi lalö. Te so mato tölu ngafulu fakhe ambö töra wa'ara irugi mane ma'ökhö lö terongo-rongo nifotöi emali sangai högö ba Danö Niha, telalö ginötö idugu teboka hörö no oi agatua-tua niha, yamendrua iya'e inötö fefu niha ba zi sagörö ulidanö faoma mu'ila hadia zalua, börö da'ö sanandrösa ba hikaya nemali andre, ba wonönö fangi'ila niha ba lohe-lohe göi khöda ena'ö lö olifu ndraonoda ma mahoda ba ginötö si so föna sitobali famaha'ö wa hikaya nemali andre wasinduhu-ndruhu so me ba zi no numalö, börö da'ö moguna la'alui ma lafaehagö hadia si'ai mbörö wa alua ma so nifotöi emali sangai högö ba Danö Niha ba ginötö da'ö.
Emali sangai högö
Meföna ba Danö Niha fatua lö ofeta duria somuso dödö ma agama Kristen so nifotöi fangai binu ma fangai töla högö niha molo'ö wa'afaduhu dödö ba wamönui (Li Indonesia Menyempurnakan) dadaoma fa'a-Si'ulu ma fa'a-Balugu molo'ö bosi ba wetaro ba hada ba Danö Niha. Molo'ö nidunödunö ndra satua föna, na mate Zi'ulu ma Balugu siso ba mbosi si 10 ofeta 12 (bosi si fulu ofeta felendrua) fatua lö muko'o mube ba hasi ba silö tola lö'ö labe'e tufonia döla högö (Li Indonesia tengkorak) he ha 6 (ömö) ngawua ba so göi zi 12 (felendrua). Na no lumalö wa'abihasa ma fa'afua ndröfi Zi'ulu ma Balugu na no arakhagö mate, moguna lahenagö binu ma töla högö niha. Andrö dania lafatenge niha ma onomatua sabölö töla onomatua salio boto si no mangokhögö öba ma elemu (Li Indonesia ilmu kebal tahan dibacok dan tahan ditombak) fanaha mbawa gari fanaha nikhu doho, ba we'amöi mangai högö ba mbanua bö'ö ba mbanua saröu si lö amakhaita ba mbanuara. Niha nifatenge tenga ha samösa, ya'ira andre nifotöi Emali sangai högö. Bagotalua nemali sangai högö so darua zino tehögö ba Danö Niha ya'ia da'ö:
Ama Dugala
Haniha ira? Molo'ö fanutunö ndra satua ba Danö Niha ba zi lalö, sotoi Ama Dugala ya'ia da'ö samosa niha so elemu sitola tenge-tenge niha ba wangai högö, irege töi da'e tehongo ba zifasui danö niha yamendrua sa'ae nano ofeta mbaŵa sitolu ya'ia da'o baŵa nemali, a'oi fa ama-ama dugala niha, ba ginötö da'ö tabali fameta'u-ta'u ndraono
Ama Horofia
Faoma ira nama dugala nomege, simane hikaya nidunö-dunö ndra satua badanö niha, ama horofia moroi khöra moroi raya, so zanguma'ö niha gurunga, tobali tenge-tenge wangai högö.
Silako köfa sihombo
Lamane göna zilako göfa sihombo na a) silö'ö-lö'önia samösa niha göna zokho (is injured), b) ebua tekiko göfa, ma c) taya göfa ma tebai ni-hubungi mato ma'ifu. La'erai alua zilako i'otarai me möi yaŵa niha ba göfa edöna möi ba nahia bö'ö irugi me möi mitou fefu niha moroi ba göfa. . Sindruhunia, fehede silako, tenga simane eluaha silako börö wano göna ia fangelifi, me silako ba ngawua li niha, sigöna fangelifi, hiza i meno aluo wangabu dödö silö mudöna-döna andrö, ba no tobali fangelama ba niha, me fa'atoru göfa sihombo andre, oya mbörönia, ba fanötöna niha wa te fatalu'i'ö fefu niha wa'alua simane da'a ba ziso föna.
Emali sangai högö
Ama Horofia
Baginötö muhöngö-höngö so nemali badanö niha, tebai mofanö niha haya'ia möi mohalöŵö bakabu, banowinia, fao wofanö, yamendrua ndaono, lösa'ae tödöra we'amöi sekola ata'u ira nemali. Na u'angeraigö tödögu hikaya nemali badanö niha, abölö ebua wa hasinörö hikaya, so'ösa wa ambö fa'atua tua irege salua ba wa'auri niha badanö niha aröu toröi moroi ba mbanua ma soi bazifasui, hadia mbörö ahori ginötöra bawa'ata'u banemali ifaböhöi'ö nono khönia bazekola, iraonogöi lösa'a ibe'e dödönia wolohi fa'atua tua, eluahania fa'abodo falö'ö mangila tetohugö. Si'ulu si'ulu, niha nisagani bazisambua-sambua öri, si no irai molau owasa, nga'ötö zamasindro öri, mo okhöta, hadia manö zomasi ia tola ifalua, balö sa'aeniha sifagölö khönia. Samuza inötö si'ulu i'ila wa no atua ia balö aratö ginötö wa'amatenia i oroi'ö baniha ma bandaono nia namate dania ia, ena'ö la faogö khönia högö niha lima.
Silako köfa sihombo
Fa'atoru Göfa Sihombo Sriwijaya Air Fohombo 182
Alua zilako da'a ba dalu nidanö Kepualaun Seribu, Indonesia me siŵa mbaŵa si sara dua ngahönö a dua wulu a sara (9 Januari 2021). Töi ma tandra göfa sihombo andrö ya'ia da'ö SJ 182, Köfa sihombo da'a edöna mofanö i'otarai bandrara Sukarno Hatta numalö ba Pontianak. Köfa sihombo da'a, lö ara sibai no mohombo, ba tebai sa'ae ni-hubungi ia. Atoru ba wetaro Kepulauan Seribu fetahö Pulau Lancang faoma Pulau Laki. Fa'ato niha yaŵa, so öfa wulu a tölu (43) zatua, ba da fitu (7) ndraono, da tölu (3) nono sawuyu ba so fele ndrua (12) niha zohalöŵö ma laŵa'ö ia kru. Köfa sihombo da'a sokhö ya'ia Sriwijaya Air. Köfania tenga side-ide, no fao ia ba gangolifa göfa sebua, köfa Boeing 737-500 kode registrasi PK-CLC.
Fanötöna
Ba zilako sino alua Indonesia ba sambua Negara abu dödö ya'ia da'ö Negara Indonesia, ba lö aetu wanötöna fefu niha ena'ö köfa sihombo si so ba naha fohombo (penerbangan) tola la fa'anö ira nasa ba wangehaoga ngawalö zoguna ba wohombo zisambua köfa andrö simane sino la tatugöi ira famareta so urusi fetaro köfa sihombo. Hiza ira sangombata sino itörö fa'abudödö ba zalua andrö ba ena'ö fa'ebolo dödö moroi ba geheha ni'amoni'ö zame'e fondrara dödö khöra. Ba si manö göi khö ndra samatörö sino molau fatolosa ba wangalui niha sifao ba göfa sihombo andrö he göi fangalui boto göfa ba fakake sifao khönia misa ba wangalui hadia sibai mbörö zilako andrö.
Lömbuza'ua
Lömbuza'ua no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2006.
Bolalahina
Bolalahina ma bola nafo (Li Indonesia tempat sirih) ya'ia da'ö no sambua gamagama nahia wamöfö'ö afo nifaolagö ba wame sumange ba hada Nono Niha. Tehaogö ia moroi ba geleyömö, bulu zinasa, ma bulu mbagoa si no muhaogö folalau, ba si no lafalaete/mufofenaeta faoma nukha soyo mazui saitö ba so göi nibe'e mbunga-bunga. Bolalahina ösinia afo si lima endronga, sia'a mböwö ba Nono Niha, ya'ia da'ö:
Maedo fangumaö Bolalahina
Bolalahina no sambua fanguma'ö ba wangosara'ö tödö si fagölö si no ifaehagö Pancasila. Ba Danö Niha no la'ila nifotöi bolalahina ya'ia da'ö :
Fefu bolalahina ni'ila ba Danö Niha, no te'oguna'ö me inötö wasuwöta niha Balanda ba Indonesia sofeta ba danö niha, no lalaŵa nudu, ba no la'ila hewisa ia na orudu zöndra, na hasara dödö, tola mo fa'abölö ba wolawa ngawalö nudu.
Belanda
Belanda (ma ba Li Belanda, Nederland ) no sambua negara ba danö Eropa tanö ba gaekhula, khönia tefaböbö göi gölana si so ba Karibia. Nederland eluahania "tanö sadawa-dawa", me tete danö ba negara andre no abölö adawa-dawa moroi ba dete nasi.
Asese göi latötöi ia Holland, heŵa'ae Holland andrö sindruhunia ha sambua gölana ba negara Belanda, ba börö da'ö lö fao dödö niha moroi ba gölana tanö bö'ö ba Belanda na latötöi negara Belanda Holland. Ba Indonesia latötöi ia Belanda, nihalö moroi ba Li Portugis holanda, olanda, wolanda, bolanda, ba ba Danö Niha me föna lafotöi ia Hulando.
So öfa kota segebua ba Belanda, ya'ia Rotterdam, Den Haag, Utrecht ba Amsterdam si no göi tobali ibu kota negara. So töra 17 juta niha sowanua khönia. Li resmi khönia Li Belanda, heŵa'ae so göi li daerah resmi simane Li Frisia Barat ni'oguna'ö ba daerah Friesland, Li Papiamento ni'oguna'ö ba daerah Bonaire ba Li Inggris ni'oguna'ö ba daerah Sint Eustatius awö Saba.
Maziaya
Maziaya no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2007.
Fadoro, Sirombu
Fadoro no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2019.
Niha Keriso
Niha Keriso no töi nibe'e khö ndra solohi khö Keriso. Molo'ö zura Halöŵö Zinenge (Protestan) ma Halöŵö ndra Rasul (Katolik), te'oguna'ö wanötöi andre si föföna sibai ba mbanua Antiokhia Aefa we'amöi tou Geheha Ni'amoni'ö yaŵa ndra nifahaö Yesu muzawili Duria Somuso Dödö khö Yesu andrö ba gotalua niha si tenga niha Yahudi. Molo'ö tradisi ndra niha Keriso föna alio sibai monönö wa'ato niha Keriso irege ba zi lö arara so tölu nahia si tobali pusat wa'anihakeriso ba ginötö da'ö, ya'ia ba Roma, Antiokhia ba Alexandria. Ba Antiokhia andre si föföna sibai latötöi ndra samati khö Yesu andrö niha Keriso.
Töi fa'abalugu simane ba li Ibrani latötöi מָשִׁיחַ (famoligö ya'ia māšīyaḥ ma Mesiah). Moroi ba li Ibrani andre ofeta ia khöda ba li Indonesia ni'ohe li Arab مسيح (famoligö ya'ia masîḥ ma asese laŵa'ö Almasih). Terongo ia göi ba wangerai ndröfi Masehi, eluahania ndröfi i'otarai wa'atumbu Keriso.
Ba zi ngahönö fakhe si föföna tola taŵa'ö ha sambua ndra niha Keriso, heŵa'ae no tedönia'ö ira ba zi lima patriarkat i'otarai ngaotu fakhe si-5: Patriarkat Roma, Patriarkat Antiokhia, Patriarkat Alexandria, Patriarkat Konstatinopel ba Patriarkat Yerusalem. Ya'ira andre fefu no Gereja si ha sambua irege aboto dania Gereja tobali dombua me 1054: niha Keriso Ortodoks (moroi ba Patriarkat Konstantinopel) ba niha Keriso Katolik, börö wabagosali ba wamahaö nifotöi filioque. Lima ngaotu fakhe aefa da'ö aboto zui Gereja andre aefa Konsili Trente (1545–1563) tobali niha Keriso Katolik ba niha Keriso Protestan, solo'ö khö Martin Luther, samörötaigö wamahaö si to'ölö latötöi ba li Indonesia ajaran pembenaran me 1517. Aefa da'ö agaboto zui Gereja Protestan tobali oya sibai nifotöi ngawalö denominasi.
Ero röfi i'otarai 18 irugi 25 mbawa si sara, lafalua ya'ira Gereja-Gereja Kristen migu wangandrö ba wa'asambua niha Keriso, si no tobali to'ölöa i'otarai 1908. Börö simane niŵa'ö Yesu samösa, hewisa tola faduhu dödö niha gulidanö khö ndra niha Keriso na oi fabö'ö-bö'ö ira ma gerejara? Töra moroi ba da'ö itaria na i la'uduni nawöra. Na simanö gamuatara, hewisa tola la'ila niha wa ya'ira andre sindruhu solohi khö Yesu? Börö da'ö heŵa'ae no oi fabö'ö-bö'ö gereja si so ma'ökhö, lö aetu itörö dödöra wangandrö Yesu samösa me imane,''... tenga ha salahi ndra nifaha'ögu mangandrö ndra'o, bahiza göi salahi ndra niha samati khögu, börö duria nifa'emara, ena'ö ha sambua ira. Simane ya'ugö ama ba ha sambua khögu ba ya'o ha sambua khöu, ya simanö göi ira ha sambua ba khöda, ena'ö faduhu dödö niha gulidanö, wa ya'ugö zamatenge ya'o. No ube'e khöra lakhömi andrö, nibe'eu khögu, ena'ö ha sambua dödöra, simane tödöda andrö, si ha sambua. Da'ö mbörö wa so nifotöi ekumene'', si tobali lala ba wangosambua'ö mangawuli ndra niha Keriso si no agaboto ba oi fabö'ö-bö'ö.
Omo Sebua
Omo Sebua no omo hada ni'a'azökhi ndra satua Nono Niha me föna. Ba Nias Selatan lafotöi ia Omo Sebua ba Nias Tengah, Gunungsitoli, irugi ba Nias Utara lafotöi Omo Hada ma Omo Laraga.
Catatan: ''ini baru konsep pertama, yang masih harus diisi. Mempersiapkan tempat untuk menulis.''
Lala wangera'era ba wamasindro Omo Sebua
(catatan: di sini akan masuk filosofi pendirian omo sebua)
Eu ni'oguna'ö ba wamasindro Omo Sebua
Ngawalö dali: tura-tura, laema'a, mosu-mosu, leguara, oholu, balari, ladari, ba tanöbö'önia.
Bengkong, Batam
Bengkong, sambua döi kecamatan ba mbanua Batam, Kecamatan Bengkong. Bengkong andre, so öfa banua ma lamane na ba li Indonesia desa/kelurahan, ya'ia da'ö
Niha si so ba mbanua Bengkong andre ba Kota Batam, tenga ha Niha Melayu, no ato sa'ae zino tohare ba mo wöli naha nomo ira ba Bengkong, tola taŵa'ö ia mo'arota ba da'a ira. So fefu moroi ba Soi (suku) tanö bö'ö.
Fetaro
Bengkong,Batam andre tola fafaigi wetaro nia, simane ba da'a tou :
https://kecbengkong.batam.go.id/peta/
Fa'ebolo danö Bengkong andre so ba zi : ± 9.800 Ha, na lafagölösi ba kilo. so ba zi 19,27 Km2
Gödo sanema'ö ono mbanua
Ba Bengkong andre ba simane ba mbanua tanö bö'ö misa, so gödo-gödo wamareta he göi ni haogö nono mbanua (Swasta) ba wame'e pelayana ba niha mbanua simane :
Fangalui Niha Mbanua
Ba Bengkong, Batam fangalui niha mbanua oya ngawalö. Ba sato ua si no te'ila ya'ia zohalöŵö ba PT (fabiri eletoroni) si so ba Batam. So göi zolafo, so zamawa ba fasa, so zamahaö (guru), ba so zamokai naha wanörö ba ngai nasi tefaudu ba Bengkong Laut.
Baho
Baho no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2008.
Fadoro Hilimböwö
Fadoro Hilimböwö no töi desa ba Danö Niha:
__DISAMBIG__
Gereja Yesus Sejati
Gereja Yesus Sejati ya'ia da'ö sambua banua gosali si lö teböbö ba wamahaö (non-denominasi) nifosindro ba Beijing, Sina ba ndröfi si-1917. Tebörögö ia ba gotalua famahaö gosali Protestan, famahaö nia moroi ba wamati Fendrakose. Ba ndröfi 1939, labörögö fanuriaigö Turia Somusö Dödö ba danö Indonesia ba musindro Gereja Yesus Sejati si'oföna ba Indonesia. Ambö töra 1,5 zuta nono mbanua nia, tefazaewe ba si lima bönua.
Gosali
Gosali ya'ia da'ö nahia ni'amoni'ö khö niha Keriso. Ero luo Migu möi ndra niha Keriso ba gosali ba wolau migu. Töi gosali andre sindruhu nia tehalö moroi ba nahia nadu khö Ndraono Niha meföna.
Gereja Yesus Sejati
Fulu tuho wamati gosali andre ya'ia da'ö:
Lölöfaoso, Lotu
Lölöfaoso no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2009.
Hilimbana
Hilimbana no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2004.
Google Search
Google Search, elauahania fangalui ba Google, asese göi te'adogo'ö manö Google, no sambua mesin wangalui gofu hadia duria ma informasi ba gulidanö andre si so ba internet. Sambua lala wangoguna'ö ya'ia na tabe'e google.com ba wuka gu'ö (li Indonesia browser) ma zui na te'oguna'ö wuka gu'ö Chrome na tasura ma na ta ketik wehede somasi ita ta'alui ba tahöndrögö enter ba tola i'anema'ö tasöndra ni'aluida si no ta sura ma ketik nomege.
Ero muraka gofuhadia ia ba Internet, i'anema'ö i'owuloi nösinia Google ba ifazökhi nifotöi indeks, ya'ia da'ö lala ena'ö tola mu'alui sambua informasi faoma nifotöi fehede ono kusi (li Indonesia, kata kunci). Duma-dumania na ifalemba samösa niha sambua zura ba kabarnias.com faoma töi "Orang Nias semakin kurang menggunakan bahasa Nias". Ba zi lö ara aefa da'ö tohare Google ba ifazökhi indeks zura andre irege tola te'oroma'ö ia na la'alui niha wehede simane "bahasa Nias", "orang Nias" ba "Nias".
Jawad Ali
Jawad Ali ya'ia da'ö samösa ere hikaya moroi ba Irak samareso hikaya Arabia faoma Islam.
Fa'auri faoma halöwö
Tumbu Jawad ba döfi 1907 ba Kazimain, Irak. I'awaisi S-3-nia ba wamareso hikaya Islam moroi ba Universitas Hamburg, Geremani ba döfi 1939. Me no awai sikolania, ibörögö mamahaö hikaya ba Fakultas Pendidikan Universitas Baghdad faoma mato hauga zikola bö'ö. Ba döfi 1957, tobali ia tome samahaö (dosen tamu) ba Universitas Harvard.
Asese lakaoni Jawad Ali fahuhuo ba seminar internasional. Me no aefa mohalöwö ia ba zikola, la'amu'alagö khönia gelar profesor emeritus moroi ba Universitas Baghdad. Iröi gulidanö ba Bagdad me döfi 1987.
Umbu
Ali, Jawwad (2019) [1956-1960]. Kurnianto, Fajar, ed. كتاب المفصل في تاريخ العرب قبل الإسلام Sejarah Arab Sebelum Islam–Buku 5: Politik, Hukum, dan Tata Pemerintahan. Ni'ali Ali, Jamaluddin M.; Hendiko, Jemmy. Tangerang: PT Pustaka Alvabet. ISBN 978-602-6577-28-3.
Lölöfaoso
Lölöfaoso no töi mbanua ba Danö Niha:
Föfö döi mbanua:
Brunei Darussalam
Brunei Darussalam ya'ia da'ö no sambua negara si so ba hulo Kalimantan. Ibu kotania Bandar Seri Begawan, sambua kota fondrege zebua ba Brunei. Niha mbanuania no niha Melayu ba li ni'oguna'ö Li Melayu. Lala wamatörö negara andre no molo'ö nifotöi monarki absolut ba högö negara lafotöi Sultan Brunei.
Jepang
Jepang (Li Jepang: 日本, Nippon ma Nihon; töi resmi: 日本国, Nipponkoku ma Nihonkoku eluahania "Negara Jepang") no sambua negara hulo ba Asia Timur. Negara-negara si fa'ola khönia Rusia, Tiongkok ba Korea Selatan.
Ba Jepang so 6.852 ngawua hulo si no tefa'oli moroi yaŵa (yöu) lumalö mi tou (raya). Hulo segebua ya'ia da'ö Hokkaido, Honshu, Shikoku, dan Kyushu. So 128 juta niha mbanua khönia, irege Jepang tobali negara nomoro fulu fondrege oya niha mbanuania. Fondrege oya niha, töra 30 juta, toröi ba Tokyo si no göi tobali ibu kota Jepang.
Bozihöna
Bozihöna ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2015.
Ogham
Batu Ogham nisöndra ba kabu sotöi Fardel Farm fetaro Cornwood di Devon, ba la'irö'ö ba "Museum British" me döfi 1861.
Hikaya Ogham Irlandia
Me föna (abad pertengahan) me gamaudu isuwö mbanua Skotlandia ira soi Romaŵi, ba lö a'ozu me so wahasara dödö ba mbanua ba da'ö ba wolaŵa udu. Sambua soi side-ide ba da'ö sotöi Pict. Soi Pict da'a lö oya ni'ila niha, ba hiza onekhe sibai ira ba wogambaraini kara (batu) ba simanö göi la gambaraini ba döla (tulang). Ba wasuwöta nilau soi Romaŵi irugi Irlandia, ba hiza lömanö lasöndra wa'amöna. No'oya zino mamareso hurufo niha pict, balö sangila mofoeluaha. Börö wa'atedou wanura hurufo ba soi pict, no möi ba wamohi'a tödö ndra niha Irlandia ba wodou'ö fangi'ilara ba wanura, fao hurufo Ogham andrö.
Hurufo Ogham andre nisöndra ba Irlandia, na lafaigi moroi ba zaröu hulö na sada(sedang) mangerai niha, aefa da'ö ni'erainia lakabeni.
Hadia Moguna?
Na ia da'a imane niha, lö ta'ila hadia manö nisura ra andrö. Ba hiza no oya zino la'ila niha ha börö wano lasöndra hurufo-hurufo simane da'ö. So nifotöi ideografi, ba da'ö tola so nisöndra niha. Simane duma-duma, so mena'ö gambara hörö, bada'ö tola la fo'eluaha niha lamane, te so zohörö-hörögö ya'ita. Ba idugu la'alui niha, ba no sitobali fangi'ila ba fa'atua-tua ba wamaigi ngawalö hadia ziso ba hurufo ma tandra, da'ö guna nia silö taraso hiza'i moguna. Ideografi no sa'ae mozawili misa ba zisagörö ulidanö.
Bomboaukhu
Bombo'aukhu no sambua gamondria idanö aukhu si so ba mbanua Oladanö, Idanögawo, Kabupaten Nias. Idanö aukhu andre tenga ni'aukhugö niha, ba hiza sanumbu moroi barö danö. Lö fondrege aukhu ia, irege tola lataha wa'aukhunia niha si mondri.
Börö me idanö andre sanumbu moroi barö danö, so khönia bakha nifotöi sulfur, satarö hua hulö hua mbalera. Andrö göi hulö aböu balera niha si mondri ba da'ö.
No ara so nidanö aukhu ba MBombo'aukhu andre ba lö ta'ila haniha zi föföna sibai manöndra ya'ia.
No tehöngö sibai ia ba Danö Niha ba turiania no göi irugi oi niha ba mbanua bö'ö misa si no irai möi manörö ba Danö Niha.
Fadoro Hilimböwö, Lahewa
Fadoro Hilimböwö no sambua desa ba Kecamatan Lahewa, Kabupaten Nias Utara. Kodenia ba wamatörö Indonesia 12.24.10.2020.
Tuho Wamati
Tuho Wamati Niha Keriso, ba no dane-dane wamalua fefu angowuloa wangehao osali. Ba fefu gosali sino so barö mbawa wamatörö goi-goi angowuloa gosali, si lö tola lö'ö wa la o'ö duho wamati sino la tatugö i'otaria meföna. Tuho nia ya'ia da'ö ba wo fatunö wa ya'ita mamati khö Yesu Keriso, Ono Lowalangi, ba khö Geheha ni'amoni'ö. Da'a göi na tafaigi sambua fangöna khöda ba wangorudugö fefu zi fabö'ö, irege osali fefu gofu hezoso so'ia, asala farisayo ba duho wamati andre, ba no sisambua ita ba khö Yesu. Tuho Wamati andre ma lawa'ö ia ba li Indonesia ya'ia da'ö "Pengakuan Iman Rasuli" ma ba li Latin tefotöi Credo Apostolicum, sambua lohe-lohe niha samati ofeta ma'ökhö. Ba fefu niha Keriso ba zi sagörö ulidanö, ba no latema duho wamati andre sitobali dane-dane ba wamalua angowuloa ba mbanua niha keriso.
Dahadanö
Dahadanö no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2011.
Tuho Wamati
Tuho wamati andre, ba niha keriso, sambua si lö tola lö'ö lafati, me no tobali dane-dane wamati khö Lowalangi Ama, ba khö Yesu Keriso, ba khö Geheha Ni'amoni'ö. Eluahania, si'oföna sibai famati khö Zo'aya ba wanuturu lala wa Lowalangi zomböi Niha faoma ngawalö hadia ia ba danö; aefa da'ö itete duho wamati ba khö Yesu Keriso, Sangefa'ö niha moroi ba huku horö; ba famati ba Geheha Ni'amoni'ö, ya'ia da'ö ba wanolo niha samati ena'ö idugu atulö ba wa'auri ba gulidanö.
== Tuho Wamati ba Daromali == Da tafaigi ayati daromali sifakhai ba Duho Wamati Niha Keriso, simöi famahatö niha khö Lowalangi;
Saitagaramba
Saitagaramba no sambua desa ba Kecamatan Sogae'adu, Kabupaten Nias. Kodenia ba wamatörö Indonesia 12.04.35.2005.
KTP
KTP hurufo fangadogo-dogo'ö moroi ba li Indonesia ya'ia da'ö Kartu Tanda Penduduk. Ba zisagörö tanö Indonesia, fefu niha sino ikhamö felewitu fakhe (17 tahun)ba no silö tola lö'ö no la haogö dandra nono mbanuania. Waö-waö ma lala nitörö ba wo'urusi ya'ia ena'ö aboto ba dödö nono mbanua, la'ohe zura-sura ba gödo wamareta gamaudu Dinas Kependudukan dan Pencatatan Sipil. Da'ö lala ni törö. Ba hiza meno itörö tungö ba no la'alösi wa'afalukha ba gödo gofu hadia manö ni'urusi, ba no molala dödö nono mbanua me tola la urusi ba gu'ö.
**sura sito'ölö mufalua (secara umum)**
Na ya'ira si so moroi baero Batam, lala nitöröra, si'oföna la urusi zura findra moroi ba mbanuania hezo i'otarai, numalö ba mbanua Batam. Sura findra da'ö dania sitobali dane-dane ba wangahaogö KTP ba Batam.
Goi-Goi Wo'urusi
Goi-goi wo'urusi simane da'a tou:
Kecamatan Mazö
Kecamatan Mazö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.17. So khönia 10 desa.
Lölömboli
Lölömboli ya'ia da'ö no töi mbanua ba Danö Niha:
Muzöi
Muzöi ya'ia da'ö no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2006.
Lölömboli, Lotu
Lölömboli no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2012.
Gae
Gae ya'ia da'ö no sambua zinumbua salio auri ba Danö Niha si no oi la'ila niha si so ba mbanua ba Danö Niha. Gae andre, mongafu ia, auri ia moroi ba lewiö mbörö ma ono sauri ba mbaya gae ma ba ngai mbörö gae si no ebua, tumbu nono gae ba ngainia. Bulunia ebolo, mohakhi. Gae andre sinumbua soya ni tanö niha, tölania ombuyu mo'idanö. Tölania sabe'e tenga bakha ba dölania, hiza tesöndra zabe'enia baero ba nga'örö döla tanö baero. Bulu gae, lö abe'e sibai alio asika. Bulunia fabö'ö-bö'ö molo'ö ngawalö gaenia. Na no ebua gaenia, ba na sökhi atö wa'aurinia ba si'oföna sibai tumbu khönia dödögae si so bunga si tobali ngahawo dania. Tödögae andre, na la baloi manö ia irugi te'anö ngahawonia awena la taba ma lahalö ia ba tola tobali diwo simane bulugeu ami sibai na lagule ia, no tobali wanga'asogö sageu mbua gae ba hiza tödögae andrö lahalö nano arakhagö ahori ihaogö ma na no te'anö ngahawonia. Ba Danö Niha, gae no sambua wamalala gö si no manolo niha ni tötöi ba da'ö ba gangolifa bua zinanö.
Ba wamahaö ba taksonomi, gae sifao ba genus – ma lawaö Musa (genus) faoma family Musaceae. No oya ngawalö gae si no mozawili ba mbenua Malesia. Ngawalö gae si no oya la fotanömö ma budidaya kan ba zi sagörö ulidanö ya'ia da'ö gae ndru'u. Ngawalö gae ndru'u, auri ba gatua ma ba hili-hili, ba tesöndra göi ba ndraso. Baero da'ö, tola göi latanö ia faoma ngawalö zinanö tanöbö'ö simane, Rigi he göi Gowirio.
Gae tola la halo mbuania gofu ha wa'ara manö, na no atua mbuania ma na no asoso ba hogu. Gae andre sinanö sowua samuza ba wa'aurinia. Irege na no lahalö mbuania ba gae andrö lö sa'ae mowua. Gae si no lahalö bua, ba nitötöna niha sananö gae, wa so nono gae si no ibörögö ebua ba mbörö gae si no la'obö. Gae tola ni'a ba wa'ataha lö balazi la rino, ba na omasi larino göi, gae andre tola oya wamaedonia, simane lasano, la bali'ö Rakigae ba tanöbö'önia. Gae no oya wangoguna'ö ya'ia ba wa'owaöri niha ba gulidanö.
Ba mböröta gae andre, sinumbua soroi ba mbenua Asia Tenggara. Aefa da'ö gae no arakhagö so ba zi sagörö ulidanö. Ba gaekhula, gae andre mozawili moroi ba samudra Atlantik ofeta Madagaskar awena numalö ba Afrika itohugö numalö ba Amerika Latin faoma Amerika Tengah. Aefa da'ö, gae ae andre mozawili moroi ba gatumbuka sanörö samudra Pasifik Ilau ia ba Hawaii.
Waö-waö gae
Gae, (li Indonesia pisang) no sinanö fondrege oya muzawili ba Danö Niha. Tola taŵaö lö aero nomo si lö gae.
Angolifa Gae (Taksonomi)
Töi wogaoni Gae ya'ia da'ö Musa spp, soroi gangolifa Musa (genus). Gae fao ba famili Musaceae ba wenaeta zinumbua sohunö sambua ba gadolu (tumbuhan berkeping biji tunggal). Aefa da'ö gae gae fao ba subdivisi zinumbua so bowo faoma Divisi (botani) sinumbua so hunö, hewa'ae hunö gae andre tenga simane hunö zinanö tanöbö'ö. Spesies pisang masih berkerabat dengan Orchidaceae.
Fozawili (Penyebaran)
Gae andre, auri ia ba danö sabe'e, he baŵa lökhö sara niŵaö zangalahi ofeta 4,5 waŵa. Presipitasi (meteorologi) ma ha wa'abölö deu ba zisambua nahia so guna ba wangatabö gae, i'oroi ba zi 50 ofeta 5.000 mililiter ero döfi. Aefa da'ö fa'aukhu tola göi ba zi 21oC ofeta 29,5 oC.
Gae andre ha sitobali sinanö ba mbanua ba Asia Tenggara soyania ba Indonesia. I'otarai me 500 fakhe fatua lö situmbu duada Yesu Keriso ma sebelum Masehi, gae andre no oya ba hulo Madagaskar. Na ba Afrika no la'ila gae andre 1000 fakhe fatua lö situmbu Yesu. Ba ginötö sifagölö meluo da'ö, Hawaii no oya mamaliaro sinanö gae nifazawilira ba wama'ohe'ö ba Kepulauan Canaria.
Ngawalö gae
Fa'oya ngawalö gae tesöndra ba mbanua Malesia Asia Tenggara, Papua faoma Australia tropika. Si lö oya ngawalö tesöndra ba Afrika tropis. Gae andre, abölö auri ia ba zo'idanö, ba sibagania ba ndraso. Ba Indonesia, Kepulauan Pasifik, banua ba Amerika Tengah faoma Brasil no la'ila niha sambua Negara sama'ohe'ö gae ba Negara tanöbö'ö ( pengekspor pisang). Niha mbanua ba Afrika faoma Amerika Latin banua soya manga gae ero döfi.
Gae nitanö ba ginötö iada'a, no la'ila wa gae moroi ba ngawawa Musa acuminate si no diploid ba auri samosa ia ba danö. Genom ni be'enia labe'e khönia dandra A. Fa'auri gae andre ba Musa balbisiana so khönia genom sibohou, latötöi ia B, ba da'a zi no möi börö wa'oya ngawalö gae. Fe'aso genom B oroma ba mbua gae si so hamo sabölö oya. Sito'ölönia, genom A ibe'e sambua gangolifa gae ba mbua meza (menyumbang karakter ke arah buah meja), na genom B hulö abölö ia ba mbua gae ni'ehaogö ba ngawalö wamaedo gö simanö göi ba gae soso. Hibrida M. acuminata faoma M. balbisiana da'a no la'ila niha sitobali M. ×paradisiaca. Te faudugö ba ngawawa AAB, töi Musa sapientum no'irai la'oguna'ö.
Na la go'ö lala nifa'ema Simmonds faoma Shepherd si no tefaehagö ba niha sato ngawalö wamahaö si no lafa'anö me döfi si 1955, angolifa wangoya'ö gae andre no mangoguna'ö töi-töi famorudugö genom da'a sitobali töi gangorudua zamalua fangoya'ö (kelompok budidaya). Sitobali duma-duma, simane gae Cavendish ma pisang Cavendish. Hiza baero gangolifa si no so andre, tola na sa lafa'oli khönia döi gangolifa molo'ö famöfögö ya'ia. Faigi zinura Musa ba wanöndra turia sabölö oya sifakhai ba gae andre.
Oya sibai ngawalö gae si tumbu ba Danö Niha. Ba da'e tou ha mato ha'uga ngawua moroi ba gotaluara:
Gae ba wamahaö wombaso me föna
Oi omasi manõ ndraono gae sóso.
Ba satoea gõi, ba la'ā gõi gae soso.
Oi fasamboea wa'ami ngawalõ gae.
Fasamboea gõi mboea wamaigida.
So zegeboea boea ba so zigide'ide.
Tõtõi dõi gae andrõ ba danõda!
Gae si lõ tõdõ, ba gae salidi,
ba gae soesoe, ba gae ana'a,
ba gae kali, ba gae lioe,
ba gae razo, ba gae lacha,
ba gae bo'ole, ba gae siata.
Gae siata zi fabõ'õ ma'ifoe ba ngawalõ gae bõ'õ.
Tola lafalalalala wemanga:
Tola la'enata, ba tola larino; tola labogõ,
ba tola göi lasala, he sasoso, ba he sataha.
Ono gae siata andrõ, ba lahalõ gõi daloe-
daloe wa'aoechou daloe.
Lala wama'anö gae tobali ö
Oya lala wama'anõ gae tobali õ simane: la'oho irege ombuyu lafotõi gaesoso, larinogõ (li Indonesia direbus), lasala (li Indonesia digoreng) to'õlõ lafotõi ia rakigae, lasano lafotõi gae nisano (li Indonesia kolak pisang), lafange, labogõ, ba tanõbõ'õnia.
Kecamatan O'ou
Kecamatan O'ou ya'ia da'ö no sambua kecamatan ba Kabupaten Nias Selatan, Provinsi Sumatra Utara. Kodenia ba wamatörö Indonesia 12.14.21. So khönia 11 desa.
Ononamölö I Botomuzöi
Ononamölö I Botomuzöi no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2001.
Ono Niha
Ono Niha ya'ia daö fogaoni ba niha nga'ötö sowanua si'otarai Danö Niha, he ndra niha si so ba Danö Niha. ba simanö göi si no mukoli ba mbanua bö'ö ma ba soi bö'ö.
Orahili, Sirombu
Orahili ya'ia da'ö no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2024.
Meafu
Meafu no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2007.
Geografi
Na lafaigi moroi ba döi nia hulö li bö'ö, ba te nasa lö to'ölö latötöi ua ba danö niha. Geografi na labaranikö ma la börötaigö wanötöi ya'ia gametahö li niha, te ahatö ia ba geogurafi. Na ba wamahaö ba zekola, na la baso iraono sekola, la'ila hezo numalö ma hadia nifatunö ba geogarafi andre. Na ba danö niha, lamane lögu danö, gambara danö, ola danö, ba sifakhai khönia. Ba geogarafi la tatugöi hezo wetaro zisambua naha, ha wa'ebolo danönia, wa'ato niha si so bada'ö, hadia manö wangalui niha si so ba da'ö. Ba geogarafi li niha, tola labagikö ia dania ba wetaro nahia nia.
Fangalui
Meno idugu tedou wangi'ila ba he göi fa'amanöi wamahaö moroi ba zekola ba wamahaö iraono sekola, ba ono mbanua no oya wa'atogese i'otarai niha danö sito'ölö irugi tobali niha danö sito möi fangauri. Nalafaigi moroi ba wa'auri nono mbanua, ba danö niha lala wangalui no simane ba danö tanö bö'ö misa. Sabölö ato ya'ia da'ö, sohalöŵö ba danö. Hadia ni ba bayara ba wohalöŵö ba danö, ya'ia sa'ae : fangai gitö. Da'a zino labali'ö fangaluira. Baero wangai gitö, so göi zohalöŵö ba nasi, fagai. Ba ya'ira simöi fagai, no tatu ha sahatö ba ngai nasi, ba da'a zino manolo ono mbanua ba wemanga i'a sitobali diwo. So göi zi fatuka, so zohalöŵö ba laza, so zo ndröni sewa, so sifiri moto, ba ato göi zitobali fagawe. Da'a waö-waö wangalui ba danö niha. Me da'ö wangalui si so ba danö niha, irege iraono matua sihino döla samena tama sekola, la saŵa misiyefo, ma möi ira mangarato ba wangalui lala wa'auri me fangalui ba danö niha, ha toböna ni'a ba zima'ö-ma'ökhö.
Fa'afarisayo
'Ba danö niha, na lamane arakhagö fefu oi si farisayo khö Yesu Keriso, hulö abölö-abölö sibai wanguma'ö ya'ia. Sindruhunia, lö fa'afabö'ö moroi ba danö tanö bö'ö, fefu wa'afarisayo khö lowalangi oi so ba danö niha. So niha keriso, so katolik, so ndrawa, so göi gehai, ba tanö bö'ö, bada'a te'ila wa no manöi wa'arame ba danö niha.
Fa'afarisayo meföna
Na meföna fatua lö nasa sofeta wamahaö ba wanuno Zo'aya, ba niha ba danö niha, no oya lala wanömba lowalangira, simane adu ba fetua-fetua si so ba gotalua nono mbanua. Falakasa, no sambua lala ni törö nono mbanua, irege abölö la otahögö lala walakasa me lö nasa si so wa'aboto ba dödö meluo da'ö.
Fa'afarisayo iada'a
No tedou sa'ae inönö meno ato zimöi ba zekola ugamo(agama)nono mbanua moroi ba danö niha, ba no ahatö sibai ira ba wa'afarisayo khö Zo'aya, tandrania owölö-ölö ira wamalua lala fasömbata khö lowalangira zamösana. Niha Keriso, mo möi ba gosali, ya'ira dawa, mo möi ba mosagi. Oi da'ö zalua ba ginötö iada'a, ba no sikhö sibai wariyawösa ba nawö, me no so wa aboto ba dödö.
Sinanö sauri ba danö niha
Ba danö niha, fefu ndru'u oi auri, ngawalö sinumbua si so ba mbanua bö'ö oi so ba danö niha. So ba danö niha lu'u ma lawa'ö ia ba li Indonesia, anggrek. Ba danö niha, so göi laza sebolo. Ba tenga ha ba laza fetaro ba ndraso auri wakhe, so göi zananö fakhe ba hili. Eu segesolo ba eu side-ide, oya nasa ba danö niha, simane ba gatua so geu sinarikhi, oholu, afoa, simalambuo, katafina, afasi, langu zi'öli, ohi, manawa, burune, duria, lase, magi, bowo, samba, itölio, kauko, ta'uli, elumö, bana, kofi, sake, kueni, marafala, hambaŵa, na'a, akhe, uluwi, fino, btn.
Urifö sauri ba danö niha
Ba danö niha, auriföa lö hadöi si fabö'ö sibai moroi ba mbanua tanö bö'ö misa. So ba da'ö nago, laosi, sökha, bawi, nago, boroe, bayakomo, ulö, belu, asu, mao, nambi, öröbao, sawi, btn.
Mai-Mai
Na laŵa'ö mai-mai hulö zifamai-mai, tuzuania bada'a ba wanura hadia wamaisa (permainan)sino moŵa'a ba danö niha. Simane : falafu, fakelera, faniha saitö, fakaikuta, fabua, ba ngawalö wamaisa si lö tola lö la zago ena'ö lö taya ba gotalua wa'atedou wangi'ila niha ba zisagörö uli danö.
Sino-British Joint Declaration
Sino-British Joint Declaration no sambua gangetula ba gotalua negara Tiongkok faoma Britania Raya sanandrösa ba Hong Kong mangawuli barö mbawa Tiongkok. Lahalö gangetula andre me 1984 me no dua fakhe lafahuhuosi ia i'otarai 1982. Ha sara dödö zi dombua negara wa ba zi 1 Yuli 1997 aefa Hong Kong moroi ba wamatörö Britania Raya ba möi barö wamatörö Tiongkok. Hong Kong no barö mbawa Britania Raya i'otarai 1842.
Fama'anö
Ba rafe wama'anö wangosara andre me 1982, ifa'ema mbua wangera-ngerania Deng Xiaoping, ketua Partai Komunis Tiongkok ba börö da'ö göi högö negara Tiongkok. "Sambua negara dombua lala wamatörö" da'ö duho fefu wahuhuosa ba zi dua fakhe irugi 1984 me afuriatania ha sara dödö zi dombua negara faoma fatambai ba wamaduhu'ö dokumen joint declaration faoma tandra tanga zondrönia'ö huhuo moroi ba Tiongkok ba Britannia Raya. Fao dödöra fatambai wa ba zi 50 fakhe aefa wanou'ö Hong Kong ba danga Tiongkok ba mbaŵa si fitu 1997 lala wamatörö ba Hong Kong tefalua molo'ö prinsip "sambua negara dombua lala wamatörö".
Ösi
Bakha ba dokumen wahasara dödö andrö ifabu'u Tiongkok wa lö tebulö lala wamareta si no to'ölö ba Hong Kong simane lala wamatörö huku, lala wamatörö waniaga, aŵö wanehegö tanö bö'ö simane fa'oŵulo zato, fama'ema ösi gera-era si lö taha-taha ba folo'ö wa'alowalangi ero zamösana niha mbanua.
Famalua
Ha ha'uga waŵa aefa wamaduhu'ö dokumen wahasara dödö andrö no tebörögö so wamatuhe. Lö omasi Tiongkok na fao zamatörö Hong Kong ba ngawalö huhuo ba wama'anö wamuli Hong Kong ba ndröfi 1997. Lö alulu ira wanguma'ö wa ha sondrönia'ö moroi ba Tiongkok ba Britania Raya zi fao ba rafe. Molo'ö ya'ira, "dua ahe sökhi, tölu ahe lö faudu". Baero da'ö omasi Tiongkok wamörögö mangetu'ö zanandrösa ba politik ba Hong Kong heŵa'ae lö na irugi ndröfi 1997.
Lölö'ana'a
Lölö'ana'a no töi mbanua ba Danö Niha:
Föfö döi mbanua ba Danö Niha:
On the Origin of Species
On the Origin of Species ma On the Origin of Species by Means of Natural Selection, or the Preservation of Favoured Races in the Struggle for Life no sambua zinura ilmiah ba Li Inggris nisura Charles Darwin sanandrösa ba nifotöi teori evolusi. Si föföna sibai laraka ia me 24 November 1859. Bakha ba mbuku andre iŵa'ö Darwin wa fefu zauri ba gulidanö andre no tumbu moroi ba zaliŵa-liŵa bö'ö nifotöi furugö gaurifö fefu (li Inggris common ancestors). Tumbu khö Darwin wangera-ngera andre aefa ifalua wangosisi ilmiah me fao ia ba ekspedisi Beagle me döfi 1830-a awö ekspedisi nifalua aefa da'ö.
Foraka
Si föföna sibai laraka On the Origin of Species me luo Kamis 24 November 1859. Te'amawa mato 1250 ngawua. Börö me itugu oya niha somasi mowöli ya'ia, latohugö woraka ya'ia irugi önö kali. Ero alua woraka si bohou, ihaogö ma inönö nösi mbukunia andre Darwin, andrö wa lö fagölö sibai nösi fefu mbuku si önö edisi andrö. Edisi safuria (edisi si'önö) larake me 1876.
Ösi
Ba mbuku edisi si föföna, li famasao tehalö moroi ba wangera-ngera William Whewell faoma Francis Bacon sanandrösa ba huku danö molo'ö fa'alowalangi.
Awena itohugö ba li famasao andre Darwin wa ibörötaigö wangosili evolusi me fao ia ba ekspedisi HMS Beagle. Imane Darwin: "Me ya'o samösa naturalist so yaŵa ba göfa HMS Beagle, tokea ndra'o me u'ila hewisa fakta distribusi niha si toröi ba Amerika Selatan ba amakhaita geologi niha si so iada'a ba niha si so me föna ba mbanua sebua andre. Fakta andre mamokai hörögu ba zanandrösa böröta ngawalö zauri nifotöi spesies, sambua misteri fondrege ebua, simane niŵa'ö ndra filsuf fondrege atua-tua."
Fanema'ö
Buku On the Origin of Species no fatema ba dödö ato niha ba zi sagörö ulidanö ba no tobali ia börö huhuo segebua ba gotalua zato. Ba mböröta ato niha si lö fatema tödö, börö me lö na sa aboto sibai ba dödöra teori andre si bohou moroi khö Darwin. Ba hiza buku andre no mamokai lala ba wamahuhuosi ilmiah teori evolusi si bohou andre, irege tebörögö lafotöi ia göi Darwinisme. Ba dalu ndröfia 1870-a no sa'ae muzawili teori evolusi andre.
Soroso Barelang
Soroso Barelang ya'ia da'ö no sambua soroso sanau si so ba Provinsi Kepulauan Riau, fetaro ba Kota Batam. Barelang sindruhunia fehede ni'adogo'ö moroi ba wehede sanau, Ba (Batam) Re (Rempang) Lang (Galang). Barelang no sambua soroso fondröni dödö niha samaigi, Soroso samatohu hulo. Soroso sitola naha wakodasa ba niha simöi manörö ba da'ö. Fefu nisura ba zura da'a la sura ba gangolita wehede moroi yöu
Itaha 100 Fakhe
Soroso Barelang ma Jembatan Barelang si so ba danö Batam andre, no sambua soroso sitobali fondrou'ö wa'aterou dödö ndra niha moroi ba negara tanö bö'ö we'amöi mamaigi, me no baga sibai wangehaogö ya'ia. Ba tenga ha fa'abaga ba wamaigi simane, asi sino so barö zoroso. Na soroso sito'ölö ba mbanua bö'ö ha ba wama'ötö niha ba mbawa nidanö. Na soroso Barelang, fama'ötö niha ba nasi si so ba gotalua hulo. Soroso Barelang andre, ba lahaogö no fondrege wa'asökhi ba simanö göi hewisa wa'aro nia. No lahaogö döla-döla segesolo, sitola bataha irugi otu fakhe (100 tahun). Soroso Jembatan I Barelang andre, labe'e döi Jembatan I ya'ia da'ö Fisabilillah, bataha ba nangi, tatu tebai sa'ae niŵa'ö na dulu danö zanörö. Baero wa'abaga zoroso Barelang andre, ba Jembatan I, no lahenagö göi itaha ndrege dua wulu ribu kilo (20 Ton) wa'abua zanörö yaŵa detenia. <mapframe latitude="1.047076" longitude="103.996582" zoom="2" width="200" height="100" align="right">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 104.04164314270021,         0.9814259264114733        ]      }    }  ] }
Fa'anau Zoroso
Soroso I Barelang, ma Jembatan I Barelang fa'anau nia fefu önö ngaotu a öfa wulu arua mete (642 m), soroso da'a so dombua lala (dua jalur) ba fa'ebolo tölu ngafulu a ŵalu mete (38 m), sangahaogö ya'ia Kontraktor pelaksana ya'ia da'ö PT Hutama karya faoma subkontraktor ba so dombua perusahaan, ya'ia da'ö PT Ballast Indonesia dan PT VSL Indonesia, ba so aturai fefu ngawalö zoguna ba wangahaogö soroso (manajemen kontruksi) ni'ohalöŵögöi PT Profes Cipta Wahana Teknik.
Sergey Nikolayevich Lazarev
''Nitöngöni: Sanura sura andre tou ya'ia da'ö no samösa niha moroi ba Rusia si lö mangila li Niha. Lö göi si tola mamareso na sindruhu fefu nisura ba da'a. Börö da'ö böi faduhusi dödö nisura tou ba da'e. Tolo atulö'ö ia na ö'ila zabölö faudu.''
Sergey Nikolayevich Lazarev (Li Rusia Сергей Николаевич Лазарев; 4.9.1952, Yeisk, Rusia) — Rusia sanura , psikolog     , parapsikolog   , filsuf   , artis.
Onowaembo Hiligara
Onowaembo Hiligara no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2040.
Onderlagh
Onderlagh ya'ia da'ö no fehede ni'oguna'ö ba wanötöi sambua lala sawena mufa'anö ma si no mufaekha mube'e gara. Ngawua wehede da'a tehalö moroi ba li Belanda eluahania dane-dane. Fatua lö mufa'anö aspal ba lala, moguna lafa'anö dane-danenia ya'ia da'ö kara nifaekha fa'egebuania mato yai högö (uk. 10-15 cm).
Lala ba mbanua
Ba danö niha iada'a, ba no numalö ba wa'arami niha. Itugu oya zitedou, simane lala sebua, no baga. Ba gotalua zibaga, ba somanö nasa ba danö niha zilö ikhamö hörö ma fangahaogö moroi khö zamatörö (Pemerintah), ono mbanua ba akhari-akhari sibai dödöra na tola göi irugi lala sebua nahia si toröi ya'ira. Tenga göi ha lala, so nasa danö bö'ö simane lisitiri. Lala samatu'a banua, lö dozi nasa oi lahaogö. Simane ba mbanua zahatö ba zifasui ba Gunungsitoli, ya mendruamanö ba mbanua sagaröu lumalö ba halama ma bambanua sino tewari moroi ba mbanua sebua si no ato niha, itaria lö fanohugö moroi khö zamatörö. Hewa'ae asese lafatumbu'ö ma lasao'ö (diusulkan) khöndra samatörö simane Salawa, Camat, Bupati/Wali Kota, ba lö fefu tola tehaogö börö sa'atö wamo'amböta dana pembangunan. Andrö dania itaria lala ba nono mbanua, ha onderlagh manö nasa falawu göi bakha ndru'u, tebai itörö kureta dania hondra ma moto si öfa gaolo-gaolo, ba ono mbanua lö aetu-aetu hasara dödöra ba wolau gotoroyo wangahaogö wolowi du'u sino fariŵa bakha ba lala onderlagh.
Gereja
Gereja tola mo'eluaha ia omo Lowalangi ma zui angowuloa niha samati. Ba Danö Niha asese la'ali ia faoma osali, sambua nahia gangowuloa zato. Börö da'ö ba Gereja Protestan ba Danö Niha no fagölö geluahara gosali ba gereja. Ba hiza bakha Gereja Katolik ba Danö Niha to'ölö la'oguna'ö gosali ba nomo Lowalangi si so ba mbanu-banua misa si lö bakha nifotöi Sakramen Fondrege Ni'amoni'ö (Li Indonesia, Sakramen Maha Kudus). Sindruhu göi wa osali no nahia gangowuloa zato ia. Bakha ba gosali lalau mangandrö niha, lahalö rafe, folelo ma owasa ba tanö bö'önia. Ba hiza bakha ba Gereja Katolik lö latötöi osali nomo Lowalangi si so bakha Sakramen Fondrege Ni'amoni'ö (24 jam ma'ökhö, 7 ngaluo samigu), si mane ba gereja Paroki ma gereja Katedral. Gereja simane andre tenga nahia gangowuloa si fagölö ia, börö me no muhonogöi wa ha tola molau halöŵö wangandrö bakha, ba tebai lahalö rafe, folelo ma zui owasa tanö bö'ö bakha khönia.
Onderlagh
Zazi Wamareta
Fa'omasi nono mbanua ba worasoi hewisa na itörö moto föna nomora, oroma wamaluara gotoroyo ero inötö. Ba no ara la sao'ö ma la fa'ema ngarö-ngarö dödöra khö zamatörö ba fetahö hezo so mbanuania. Asese lafabu'u (dijanji) ira calon DPR na baginötö kampanye ira, wa no no dania modadao ira ba la fabu'u wa labe'e pembangunan jalan. Simanö göi simane duma-dumania mena'ö ba Kota Gunungsitoli, ba so zazi namada samatörö wa ihaogö heha sakilo wa'anau lala andrö. Da'a nifatunöisi nono mbanua ba dusu sara desa Hiligara, ena'ö amada wali kota tola ifaigi nono mbanuania. Ba no i be'e wanema li amada wali kota wa i faigi ba wa'alio lala ba Hiligara Dusu sara andrö.
Gereja
Baero da'ö so göi gonönöta zinangea nitöngöni ya'ia da'ö: Na tebörögö wanura gereja andre faoma hurufo side-ide, eluahania omo Lowalangi, ni'otomosi niha moroi ba geu ma moroi ba gara, semen awö zi'öli ba tanöbö'önia. Ba hiza na tebörögö wanura ya'ia faoma hurufo sebua simane Gereja, eluahania ba tenga omo ni'otomosi niha moroi ba geu ma ba gara, ba hiza angowuloa niha samati, ya'ia da'ö fefu niha samati si faböbö ba zi sambua nahia, simane Gereja Katolik ba Paroki Tögizita ma Paroki Lahewa. Bakha ba Gereja Protestan la'oguna'ö tenga Gereja ba hiza Banua Niha Keriso, simane Banua Niha Keriso Protestan (BNKP).
Onderlagh
Sino Ifalua Famareta
Ba ginötö wamatörö ndra amada fetaro ndöfi, dua ngahönö a fele öfa ofeta dua ngahönö a feleziŵa (2014-2019) ba simanö ba ginötö : dua ngahönö a feleziŵa ofeta dua ngahönö a dua wulu a öfa (2019-2024), no oya zino larasoi niha mbanua ngawalö famalua fangahaogö banua ma desa. Ba na tesöndra nasa zilö sawai mu'ehaogö, da ta fahatö ita khöndra amada samatörö ena'ö lafatete wanofu khö zangai angetula bawanohugö ya'ia.
Gereja
Omo Lowalangi
Kapel: Latötöi kapel sambua Gereja si tobali okhöta sambua gangowuloa resmi Gereja nifotöi ordo ma kongregasi. Oya tesöndra kapel simane ba Danö Niha, duma-dumania kapel Biara Santa Klara (Jln Nilam, Gunungsitoli) ma zui kapel Biara Kapusin Laverna (Jln Yos Sudarso 94, Gunungsitoli) ba oya nasa danö bö'ö. Gereja simane andre la'oguna'ö ia töra-töra ya'ira anggota kongregasi ba ordo niŵa'ö yaŵa no mege, tenga niha samati sato.
Gereja Stasi: Da'a no gereja si so ba mbanua-banua misa si tobali nahia wangandrö ba fanunö khö ndra niha ba mbanua andrö. Duma-dumania Gereja Stasi Damai ba desa Berua, Kecamatan Namöhalu'esiŵa, Kabupaten Nias Utara ma zui Gereja Stasi Santo Rafael ba desa Lahusa, Kecamatan Susua, Kabupaten Nias Selatan. Bakha ba Gereja Stasi lö khönia bakha nifotöi Sakramen Fondrege Ni'amoni'ö, börö da'ö tola latötöi göi ia osali.
Gereja Proki: Gereja Paroki no sambua gereja nikubaloini samösa ere nifotöi Pastor Paroki ba asese göi so mato hadauga gere fangali. Duma-dumania Gereja Paroki ba desa Tögizita, Kecamatan Hilimegai, Kabupaten Nias Selatan ma zui Gereja Paroki ba Lahewa (Jln Soekarno No. 136, Lahewa, Kabupaten Nias Utara). Ba Gereja Paroki lö mamalö so khönia bakha Sakramen Fondrege Ni'amoni'ö, börö da'ö lö faudu latötöi ia osali, me tenga nahia owuloa ia. Ha tola te'oguna'ö ia ba wangandrö ba ba wanuno Lowalangi.
Gereja Katedral: Gereja Katedral no sambua gereja resmi samösa Uskup. Duma-dumania Gereja Kon-Katedral ba Jln Karet No.33A, Gunungsitoli ma zui Gereja Katedral, Jln Katamso No. 21, Sibolga. Simane ba Gereja Paroki tebai muhalö halöŵö tanö bö'ö baero wangandrö ba fanunö bakha ba Gereja Katedral, börö me lö aetu so khönia Sakramen Fondrege Ni'amoni'ö. Gereja Basilika: Gereja Basilika no sambua gereja (tola Gereja Paroki ma zui Katedral) nifataro Paus, si no högö Gereja Katolik ba zi sagörö ulidanö, tobali sambua gereja si so wa'atohudenia moroi ba gereja tanö bö'ö ba börö da'ö tefaböbö ia khö Paus. Duma-dumania Basilika Santo Petrus ba Vatikan, Italia, nahia heza i'owasaini misa Paus.
Angowuloa Niha Samati
I'otarai ginötö ndra nihafaö Yesu irugi ndröfi 1054 tola taŵa'ö ha sambua Gereja Niha Keriso, heŵa'e ba ginötö andre so tölu (ba furinia tobali lima) nifotöi patriarkat nidönia'ö Paus si dadao ba Roma. Si lima patriarkat andrö ya'ia Roma, Antiokhia, Alexandria, Konstantinopel ba Yerusalem.
Aefa Konsili Trente (1545-1563) aboto zui Gereja me iröi Gereja Katolik Martin Luther, samörötaigöi wamahaö si to'ölö latötöi ba li Indonesia ajaran pembenaran me 1517. Moroi ba da'ö oi tumbu ngawa-ngawalö Gereja sasese latötöi Gereja Protestan: solo'ö wamahaö Martin Luther lafotöi Gereja Lutheran, solo'ö khö Yohanes Kalvin lafotöi Gereja Kalvinisme (oya ngawalönia). Furi da'ö oi tebörögö oya Gereja tanö bö'ö simane Gereja Metodis, Gereja Bala Keselamatan, Gereja Presbiterian, btn.
Gereja Katolik: Gereja nifatohu moroi ba ginötö ndra nifahaö Yesu. Högö khönia latötöi Paus ba no tobali fangali Wetero irugi ma'ökhö. Dadaoma Paus so ba Vatikan, Roma, nahia heza irugi Fetero irege mate ia. Khönia tefaböbö 2.248 Keuskupan ba zi sagörö ulidanö (Oktober 2021) ba 1.359.612.000 niha Katolik.
Gereja Ortodoks: Gereja si tobali amatohula patriarkat Konstantinopel me fabali ia moroi ba Gereja Katolik me 1054. Lö högö Gereja Ortodoks, heŵa'ae tetema'ö bakha ba Gereja Ortodoks wa sondrönia'ö Partiarkat Konstatinopel tobali si föföna ba gotalua zi fagölö (li Latin primus inter pares). So mato 220 juta niha Keriso si tefaböbö ba Gereja Ortodoks. So ira abölö oya ba Rusia, Ukraine, Romania, Yunani, Belarusia, Serbia, Bulgaria, Moldova, Georgia, Makedonia Utara, Siprus ba Montenegro. So sa niha Ortodoks ba negara bö'ö ba hiza lö ato ira.
Tuhemberua
Tuhemberua no töi mbanua ba Danö Niha: